Vanderbilt

Vanderbiltin suku on yksi huomattavimmista suvuista Yhdysvaltain historiassa. Sen perustajasta, Cornelius Vanderbiltista, tuli yksi kaikkien aikojen rikkaimmista ihmisistä arvioidulla 100 miljardin Yhdysvaltain dollarin omaisuudellaan. ==Historia== Suvun perusti Cornelius Vanderbilt (1794–1877), Staten Islandilla vaatimattomasti asuneen perheen neljäs lapsi. Hänen iso-iso- iso-isoisänsä, Jan Aertszoon van der Bilt (1620–1705), oli hollantilainen maanviljelijä De Biltin kylästä, Alankomaista, joka muutti Uuden-Alankomaan siirtokuntaan oppisopimuspalkolliseksi 1650-luvulla. Nimi Vanderbilt muotoutuikin van der Biltistä, kun englantilaiset ottivat haltuunsa Uuden- Amsterdamin (nyk. New York), jolloin hollantilainen sukunimi olisi vain alkanut aiheuttaa harmeja. Cornelius Vanderbilt jätti koulun 11-vuotiaana ja lähti rakentamaan laivanvarustus- ja rautatie-imperiumia, joka teki hänestä yhden maailman kaikkien aikojen rikkaimmista miehistä. thumb|right|Frederick William Vanderbiltin kotikartano, nykyään museo nimeltään Vanderbilt Mansion National Historic Site, Hyde Park, New York. Vanderbiltin suku omisti maata Corwith Townshipissa Michiganissa, jonne alkoi kerääntyä asutusta vuoden 1875 tienoilla. Kun Vanderbilt-omisteinen Michigan Central Railroad saapui samoille maille, Vanderbiltin kylä Michiganissa perustettiin. Vaikkakin Cornelius Vanderbilt asui aina vaatimattomissa oloissa, hänen perheensä ja suvunsa jäsenet käyttivät varakkuuksiaan rakennuttaakseen mahtipontisia kartanoita. Cornelius kuoli vuonna 1877, ja vain vähän sen jälkeen Vanderbiltin suku antoi miljoona Yhdysvaltain dollaria Vanderbiltin yliopiston perustamiseen Nashvilleen auttaakseen sisällissodan rasittamia etelävaltioitaThe Columbia Encyclopedia, 6th ed. (Columbia University Press, 2018), s.v. "Vanderbilt, Cornelius". Artikkelin teksti Questia-palvelussa (vaatii tilauksen). . Suvun jäsenet dominoivat niin sanottua ”kultaista aikakautta” eli ajanjaksoa, jolloin Vanderbiltin miehet olivat kaupankäynnin kuninkaita Yhdysvalloissa ja kohosivat huomattavaan asemaan liike-elämässä. Jotkut Cornelius Vanderbiltin perillisistä niittivät mainetta liikemiehinä, kun taas toiset keräsivät huomiota muilla aloilla. Alfred Gwynne Vanderbilt (1877–1915), tunnettu hevoskasvattaja, hukkui RMS Lusitanian mukana. Gertrude Vanderbilt Whitney (1875-1942) oli kuvanveistäjä ja huomattava mesenaatti, Harold Stirling Vanderbilt (1884–1970) oli voitokas kilpapurjehtija ja bridgen sääntöjen uudistaja. Hänen veljensä, William Kissam Vanderbilt II perusti autourheiluun Vanderbilt Cupin. Cornelius Vanderbilt IV:stä (1898–1974) tuli arvostettu kirjailija, lehtimies sekä elokuvatuottaja. CNN:n toimittaja Anderson Cooper on Cornelius Vanderbilt II:n pojantyttären, näyttelijä Gloria Vanderbiltin poika.Petäjä, Jukka: Rahamies pani Amerikan liikkumaan. Helsingin Sanomat, 10.8.2010, s. C 1. Monista suvun jäsenistä tuli kuuluisia lähinnä päihteiden käyttäjinä tai monien avioliittojen vuoksi. Yhdysvaltain hallitus myönsi Cornelius Vanderbiltille kultaisen mitalin hänen Yhdysvaltain sisällissodan aikana unionin joukoille lahjoittamansa höyryaluksen S. S. Vanderbiltin ansiosta. Mitalista tuli eräänlainen symboli, joka periytyy Vanderbiltien suvun päämiehille. === Rikkauksista ryysyihin === Ekonomisti John Kenneth Galbraith on sanonut, että vaikka useat Vanderbiltin sukupolvet ovat osoittaneet kyvyn ansaita rahaa silmittömästi, ovat he myös osanneet tuhlata nuo rahat erityisen nopeasti. Tästä ovat esimerkkinä seuraavat seikat: * Vain neljäkymmentä vuotta Cornelius Vanderbiltin jälkeen yksi hänestä suoraan polveutunut suvun jäsen menehtyi täysin varattomana. * Seitsemässäkymmenessä vuodessa hänen kuolemansa jälkeen kaikki Vanderbiltin suuret kartanot New Yorkin Viidenneltä Avenuelta oli purettu. * Vuonna 1973 Vanderbiltin suvun jäsenet pitivät ensimmäisen sukukokouksensa Vanderbiltin yliopistolla. Paikalle saapuneista 120 perillisestä yksikään ei ollut miljonääri, huolimatta siitä massiivisesta monien miljardien perinnöstä, jonka Cornelius Vanderbilt jätti. Vuonna 1989 Arthur T. Vanderbilt II julkaisi suvustaan kirjan Fortune’s Children: The Fall of the House of Vanderbilt. == Vanderbiltien sukupuu == * Cornelius Vanderbilt (1794–1877) ** William Henry Vanderbilt (1821–1885) *** Cornelius Vanderbilt II (1843–1899) **** William Henry Vanderbilt II(1870–1892) **** Cornelius Vanderbilt III (1873–1942) ***** Cornelius Vanderbilt IV (1898–1974) **** Gertrude Vanderbilt Whitney (1875–1942) ***** Flora Whitney-Miller ***** Cornelius Vanderbilt Whitney (1899–1992) ***** Barbara Whitney **** Alfred Gwynne Vanderbilt (1877–1915), liikemies ***** William Henry Vanderbilt III (1901–1981) ***** Alfred G. Vanderbilt II (1912–1999) ****** Alfred G. Vanderbilt III ******* James Vanderbilt (s. 1975), elokuvakäsikirjoittaja ***** George Washington Vanderbilt III (1914–1961) **** Gladys Vanderbilt Széchenyi (1886–1965) **** Reginald Claypoole Vanderbilt (1888–1925) ***** Cathleen Vanderbilt (1904–1944) ****** Harry Cushing IV ******* Harry Cushing V ***** Gloria Vanderbilt (1924–2019), näyttelijä ****** Carter Vanderbilt Cooper (1965–1988) ****** Anderson Cooper (1967-), journalisti ja televisiopersoona *** William Kissam Vanderbilt (1849–1920) **** Consuelo Vanderbilt (1877–1964) **** William Kissam ("Willie K") Vanderbilt II (1878–1944) **** Harold Stirling Vanderbilt (1884–1970) *** Frederick William Vanderbilt (1856–1938) *** George Washington Vanderbilt II (1862–1914) **** Cornelia Stuyvesant Vanderbilt (1900–1976) ** George Washington Vanderbilt (1839–1864) == Lähteet == == Aiheesta muualla == Luokka:Yhdysvaltalaiset suvut